REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 602-03/24-06/04

URBROJ: 251-287-24/06-5

Zagreb, 25.07.2024

**Z A P I S N I K**

42. sjednice Školskog odbora Industrijske strojarske škole, održane u uredu ravnatelja dana 25. srpnja 2024. godine.

Sjednici prisustvuju sljedeći članovi Školskog odbora:

1. Iva Bojčić

2. Snježana Barbarić

3. Jadranko Kezerić

4. Boris Kern

5. Damir Čiš

6. Domagoj Grbeša

Marija Prša nije nazočna.

Ostali prisutni:

1. Nenad Pavlinić, ravnatelj

2. Silvia Ilijevski, tajnica Škole

3. Iva Boban, voditeljica računovodstva

Sjednica je započela u 09,30 sati.

Zapisnik vodi Silvia Ilijevski, tajnica Škole.

Predsjednica Školskog odbora, Iva Bojčić, pozdravlja nazočne i otvara 42. sjednicu Školskog odbora, potvrđuje da je na sjednici nazočna većina članova te da postoji potrebna većina za rad i odlučivanje.

Nadalje predlaže nadopunu Dnevnog reda sjednice, odnosno dodavanje novih točaka:

1. Kadrovska pitanja

S navedenim dopunama dnevnog reda usuglasili su se svi nazočni članovi Školskog odbora, odnosno, jednoglasno je prihvaćena nadopuna Dnevnog reda.

**DNEVNI RED**

1. Verifikacija zapisnika 41. sjednice Školskog odbora
2. Usvajanje prijedloga polugodišnjeg izvještaja o izvršenju financijskog plana za razdoblje 01.01. – 30.06.2024. godine.
3. Usvajanje izmjena i dopuna Statuta Industrijske strojarske škole, sukladno usvojenom prijedlogu odluke o izmjeni i dopuni statuta od 03.06.2024.
4. Kadrovska pitanja
5. Razno

**AD.1.**

Predsjednica Školskog odbora, Iva Bojčić, daje na verifikaciju Zapisnik 41. sjednice Školskog odbora, koji članovi Školskog odbora jednoglasno usvajaju.

**AD.2.**

Predsjednica Školskog odbora Iva Bojčić daje riječ voditeljici računovodstva Ivi Boban, kako bi upoznala članove Školskog odbora s prijedlogom polugodišnjeg izvještaja o izvršenju financijskog plana za razdoblje od 01.01. – 30.06.2024. godine, koji je svim članovima školskog odbora prethodno dostavljen putem maila.

Kao što je razvidno iz dostavljene dokumentacije, ukupni prihodi za navedeno razdoblje iznosili su EUR 1.165.000,00, što je 15% više nego u istom razdoblju prošle godine. Najveći dio ovog iznosa odnosi se na sredstva za isplatu plaća radnika, a dio su sredstva od Erasmusa. Vlastiti prihodi iznose EUR 19.900,00, što je manje nego prošle godine, s obzirom da Škola više nema prihode od najmoprimaca u punom obimu. Od Grada Zagreba primili smo EUR 194.000,00, između ostalog: za opremanje Škole, za troškove e-tehničara, za projekt Škola i zajednica, za najam skladišta u kojima se nalazi oprema Škole (zbog radova na RCK), i dr. Ukupni rashodi u navedenom razdoblju iznosili su EUR 1.085.000,00. U najvećem dijelu to su rashodi poslovanja. Za sljedeće razdoblje Škola ima na raspolaganju iznos od EUR 121.000,00. Glavninu ovog iznosa čine sredstva od Erasmusa, sredstva iz gradskog proračuna, vlastiti prihodi, te višak sredstava koji smo prenijeli iz prošle godine.

Nakon izlaganja voditeljice računovodstva, predsjednica Školskog odbora Iva Bojčić daje na glasanje 2. točku dnevnog reda: usvajanje prijedloga polugodišnjeg izvještaja o izvršenju financijskog plana za razdoblje 01.01. – 30.06.2024. godine.

 Školski odbor daje suglasnost na cit. prijedlog polugodišnjeg izvještaja, čime je 2. točka dnevnog reda jednoglasno usvojena.

**AD.3.**

 Predsjednica Školskog odbora Iva Bojčić daje riječ tajnici Škole, Silviji Ilijevski, koja obavještava članove Školskog odbora da je Gradska skupština Grada Zagreba na 35. sjednici dana 27.06.2024. donijela Zaključak o prethodnoj suglasnosti na Prijedlog odluke o izmjenama i dopunama Statuta Industrijske strojarske škole od 03.06.2024. Slijedom navedenog, potrebno je usvojiti odluku o izmjenama i dopunama Statuta, sukladno prethodno usvojenom prijedlogu.

Predsjednica Školskog odbora Iva Bojčić daje na glasanje 3. točku dnevnog reda: Usvajanje izmjena i dopuna Statuta Industrijske strojarske škole, sukladno prijedlogu odluke o izmjeni i dopuni statuta od 03.06.2024.

Školski odbor daje suglasnost na navedeno, čime je 3. točka dnevnog reda jednoglasno usvojena.

**AD.4.**

 Predsjednica Školskog odbora Iva Bojčić daje riječ tajnici Škole, koja obavještava Školski odbor kako sa završetkom ove školske godine u starosnu mirovinu odlaze dva nastavnika – nastavnik engleskog jezika i nastavnik strojarske grupe predmeta. Također, još od ranije postoji potreba za zaposlenjem još jednog nastavnika strojarske grupe predmeta. S obzirom na navedeno, Škola je zatražila i dobila suglasnost Grada Zagreba da raspiše natječaj za jednog nastavnika engleskoj jezika za 40 sati ukupnog tjednog radnog vremena na neodređeno vrijeme, te za dva nastavnika strojarske grupe predmeta za 40 sati ukupnog tjednog radnog vremena na neodređeno vrijeme.

Također, s obzirom da je u prvi razred nove školske godine 2024./2025. za sada upisan jedan učenik s teškoćama u razvoju, biti će potrebno zaposliti i jednog pomoćnika u nastavi, međutim, ukupan broj potrebnih pomoćnika u nastavi biti će nam poznat tek po završetku svih upisnih rokova.

Školski odbor navedeno prima na znanje, te nema dodatnih primjedbi.

**AD.5.**

Predsjednica Školskog odbora Iva Bojčić daje riječ ravnatelju Škole, koji obavještava Školski odbor da je završio prvi krug upisa u prve razrede. Ministarstvo je Školi odobrilo proširenje kvote, na način da Škola imati jedan razredni odjel više, a u svakom razrednom odjelu po 28 učenika. Od 251 učenika koji su prošli bodovni prag, 26 učenika se nije prijavilo, tako da je to broj mjesta koji ostaje slobodan za drugi krug upisa. U svim zanimanjima ostalo je otprilike 4 do 5 slobodnih mjesta.

Školski odbor navedeno prima na znanje, te nema dodatnih primjedbi.

 Sjednica je završena u 10,00 sati.

Zapisnik vodila: Predsjednica Školskog odbora:

Silvia Ilijevski, mag.iur Iva Bojčić, prof.